Keskustelu:Aldo Moro

message: En oikein tiedä paljonko tuosta kaappauksesta laittaisi tähän artikkeliin. Minulla on siitä kirjahyllyssä noin 1500 sivua tekstiä. Mutta yksityiskohdat ehkä sopii paremmin artikkeliin Punaiset prikaatit? Yksi epäselvä asia josta voisi enemmän kirjoittaa on Morettin väite että hän ampui Moron. Se tuli vasta 15 vuotta myöhemmin ja se tuli sellaisessa tilanteessa mikä pistää miettimään. Siihen asti oli pidetty selvitettynä että Moron tappaja oli Prospero Gallinari joka ei kuitenkaan asiaa ollut myöntänyt eikä kieltänyt. Gallinari anoi kuitenkin armoa 1993 vakavan sydänvian takia ja Moretti joka siihen asti ei ollut asiasta sanonut juuri muuta kuin että "en tiedä" tai "en muista" muistikin yllättäen (haastattelussa) ampuneensa Moron, ja päätappajasta osasyylliseksi alennettu sydänvikainen Gallinari voitiin hyvällä omallatunnolla siirtää vankilasta kotiarestiin. Asiaa mutkistaa vielä sekin että tapahtumapaikalla oli kolmaskin mies, ”insinööri Altobelli”, jonka oikea henkilöllisyys selvisi lopullisesti vasta 1996. Silloin selvisi myös että tämä mies, Germano Maccari, omisti toisen niistä kahdesta eri aseesta joiden luoteja löytyi Moron ruumiista. Kävikin sitten niin että melkein samanaikaisesti kuin Gallinari siirrettiin kotiarestiin, Maccari tuomittiin osallisuudestaan elinkautiseen. Jos siis nyt tässä artikkelissa lukisi - niinkuin ehkä pitäisi lukea - että Moretti väitti murhanneensa Moron niin se olisi aivan totta että hän niin sanoi. Mutta oliko se taas totuus, sitä ei tiedä kukaan muu kuin Moretti koska Gallinari ja Maccari ovat jo molemmat haudassa. /Capannoreso (keskustelu) 26. marraskuuta 2017 kello 11.10 (EET)
thread_title:  Kaappaus 

message: Artikelissa lukee (2.4. 2018): "Moron ruumiin sijoituspaikka oli viesti, sillä Via Michelangelo Caetanin varrella sijaitsivat sekä Italian kristillisdemokraattisen puolueen että Italian kommunistisen puolueen päämajat, ja auto oli pysäköity tarkalleen niiden puoliväliin". Italian kommunistisen puolueen päämaja oli kadulla Via delle Botteghe Oscure ja kristillisdemokraattien osoitteessa Piazza del Gesù. Väite että auto oli tarkalleen niiden puolivälissä on myös perätön. /Capannoreso (keskustelu) 2. huhtikuuta 2018 kello 21.23 (EEST)
replies: text: Poistin mainitsemiasi yksityiskohtia. --Uusimies (keskustelu) 2. huhtikuuta 2018 kello 22.03 (EEST)
replies: text: :Se on kai alkuaan käännösvirhe joka sitten on tehnyt kiertokulkua. Kommunistipuolueen päämaja oli suunnilleen puolessa välissä jos kävelee siitä paikasta missä auto löydettiin lyhintä tietä (Via Celsaa pitkin) kristillisdemokraattien päämajaan. Siis kommunistien päämaja oli puolessa välissä, ei auto. /Capannoreso (keskustelu) 2. huhtikuuta 2018 kello 22.30 (EEST)
replies: text: ::Täsmennän tuota vielä vähän. Vaikka et Roomaa tuntisikaan niin Google Mapsin avulla voit tarkistaa asian itse. Jos kävelet Via Michelangelo Caetania pohjoiseen tulee vastaan Via delle Botteghe Oscure. Käännyt oikealle (siis itään) risteyksessä ja olet nyt Botteghe Oscure-kadulla. Seuraava risteys vasemmalle on Via Celsa joka on lyhin tie Piazza del Gesù-aukiolle. Jos via Celsan risteyksessä katsot itään päin Botteghe Oscurea pitkin näet toisella puolella katua noin 50 metriä risteyksestä ison rakennuksen jolla on tuhdit porttipilarit ja jonka ylemmät kerrokset on tiilinpunaisia. Se on PCI:n vanha päämaja. Sen ja kristillisdemokraattien päämajan välillä kulkeva katu on Via d'Aracoeli./Capannoreso (keskustelu) 2. huhtikuuta 2018 kello 23.49 (EEST)

text: :: Minun puolestani tuon voi poistaa tai esittää muuten. Käsitys on ilmeisesti kuitenkin laajalle levinnyt, koska en-wp:n artikkelissa :en:Kidnapping of Aldo Moro lukee seuraavaa: "The car with his body was taken to via Caetani where it was parked about one hour after the murder. The common interpretation was that the location was midway between the national seats of DC and of the Italian Communist Party (PCI) in Rome to symbolize the end of the Historic Compromise, the alliance between DC and PCI which Moro had sought. In fact the car was found more towards the Tiber River, near the Ghetto." -Uusimies (keskustelu) 3. huhtikuuta 2018 kello 20.00 (EEST)
replies: text: :::Muutin kyseistä kohtaa vähän. Ruumiin löytöpaikasta on kommunistien päämajaan vain noin 200 metriä, ja siitä kristillisdemokraattien päämajaan vielä vähemmän. Mutta koska molemmat ovat samalla puolella löytöpaikkaa tuo mainittu "common interpretation" vaati jonkinlaista geometriaa. On piirrettävä kolmio jonka kärjissä on päämajat ja auton löytöpaikka ja sitten vedettävä autosta keskijana, silloin homma ehkä onnistuu. Mutta ongelma tässähän oli oikeastaan tuo Kovasen täysin tuulesta temmattu väite että puolueiden päämajat olisivat olleet via Caetanilla.  Tuo "near the Ghetto" pitää kyllä hyvin paikkansa. Siitä on Rooman suureen synagogaan korkeintaan 300 metriä (etelään päin). Laitan tässä joku päivä tiedot ko. puolueiden päämajoista niiden artikkeleihin. /Capannoreso (keskustelu) 3. huhtikuuta 2018 kello 21.39 (EEST)
thread_title:  Kristillisdemokraattien ja kommunistien päämajat